Juni 2021

# Tilstandsvurdering av blomsterenger i 2021

Norsk Institutt for Bioøkonomi (NIBIO) orienterer med dette om at det vil bli gjennomført en kartlegging av artsrike blomsterenger på din eiendom. Kartleggingen på din eiendom tar bare noen få timer og vil gjennomføres i løpet av uke 24 i 2021.

Artsrike enger kan være både slåttemarker og beitemarker som ikke er fulldyrket, dvs. ikke isådd, gjødslet med kunstgjødsel og/eller sprøytet og kan også omtales som blomstereng eller semi-naturlig eng. Det er svært lite artsrike enger igjen i Norge. Vi vil finne ut om engene er i bruk eller om de holder på å gro igjen med busker og skog.

Kartleggingen er en del av et nasjonalt overvåkingsprogram, som er en langsiktig, nasjonal satsning om å bedre kunnskapsgrunnlaget om artsrike enger, tilstanden og mulige arealendringer. Kartleggingen utføres på oppdrag fra Miljødirektoratet. Målsettingen med registreringen er å få en nasjonal statistikk på hvordan det står til med disse artsrike engene i Norge. Den som kartlegger vil for hver blomstereng vurdere tilstanden og naturmangfoldet. Vurderingen gjøres etter en fastsatt metodikk.

Tilstandsvurderingen vil ikke medføre noen restriksjoner i driften, men kan derimot legge grunnlag for å kunne søke tilskudd for framtidig skjøtsel dersom nye artsrike enger blir registret.

Artsrike enger kan forekomme på (gammelt) innmarksareal og i slike situasjoner vil vi tilpasse ferdselen til minst mulig forstyrrelser. Vi prøver å komme i kontakt med dere som grunneiere når vi er ute i felt, spesielt hvis vi er usikre på trygg ferdsel.

Kontaktpersoner i NIBIO er prosjektleder Annette Bär (mobil 93499248) og Synnøve Nordal Grenne (mobil 92895933) /Bolette Bele i NIBIO som vil foreta registreringer i din kommune som kan kontaktes dersom det ønskes mer informasjon.